Sandrocottus, der var af ringe Byrd, havde fornærmet Alexander 
ved sin Uforskammenhed, og at denne da havde befalet hans 
Drab; men han undslap ved sine Fødders Hurtighed, og da han 
træt og mødig havde lagt sig til at sove, kom en stor Løve hen 
til ham, afslikkede med Tungen den frembrydende Sved og for- 
lod ham venlig, da han vaagnede. Herved vaktes hos ham Haa- 
bet om Magten, han samlede en Skare Røvere og æggede In- 
derne til Oprør. Da han siden pønsede paa Kampen mod Ålex- 
anders Statholdere, kom der af sig selv til ham en vild Elefant 
af uhyre Størrelse, der villig som en tam optog ham paa sin 
Ryg og blev en Leder i Kampen. Dette tildrog sig, ifølge Ju- 
stins Beretning, efter Alexanders Død, da Inderne afrystede Aaget 
og dræbte hans Statholdere; Ophavsmanden dertil var Chandra- 
gupta, som imidlertid selv bemægtigede sig Herredømmet over 
de Lande, han havde befriet. Alexander overskred Indus i Be- 
gyndelsen af 326 og naaede om Efteraaret til Hyphasis, hvorfra 
han vendte sig i sydvestlig Retning og erobrede Landene langs 
med Indus indtil dens Udløb, og han forlod Indien i August 325. 
Dersom man kan antage det Sammenstød med Alexander, hvorom 
Justin fortæller, for en virkelig Tildragelse, ligger den Formod- 
ning nær, at det har fundet Sted ved Hyphasis, da Alexander 
havde standset sin sejrrige Fremtrængen mod Øst; thi Chandra- 
gupta' kan da have gjort sit første mislykkede Forsøg mod 
Kong Nanda, hvorom Buddhisterne fortælle, og som Flygtning, men 
dog som en Mand af Betydenhed, have knyttet til Alexanders Sejre 
et Haab om egen Fordel, som nu blev skuffet, og hans For- 
nærmelse mod Alexander kan netop have været et skuffet Haabs 
ubesindige Yttringer, da han saae, hvor langt hans egne Ønsker 
og Forhaabninger vare fra Alexanders endelige Beslutning. Be- 
stemtere er Chandragupta knyttet til den anden af Justin om- 
talte Begivenhed, Indiens Befrielse fra det macedonske Herre- 
dømme. Satrapiet Nedre-Indien, eller Landene ved Indus-Mun- 
dingerne synes at have rejst sig, saasnart Alexander vel havde 
vendt dem Ryggen, da Nearch forlod Indus ad den vestlige Arm 
